Liste over versjoner av Debian

Liste over versjoner av Debian er en oversikt over ulike versjoner av operativsystemet og Linux-distribusjonen Debian. Debian blir utviklet av Debian Project, og blir sponset av den ideelle organisasjonen Software in the Public Interest. Distribusjonen består utelukkende av fri programvare, det meste lisensiert under GNU General Public License. Første versjon hadde 474 programvarepakker; i versjon 10.0 har dette tallet vokst til over 58 000.
Debian er en amerikansk distribusjon, som opprinnelig ble startet av den tyskfødte programvareutvikleren Ian Murdock (1973–2015). Første betautgave (Debian 0.01) ble lansert 16. august 1993, og dette gjør den til en av de eldste Linuxdistribusjonene. Første offisielle versjon ble lansert 17. juni 1996. Selve navnet Debian er et teleskopord, som ble dannet som en kombinasjon av opphavsmannens fornavn og fornavnet til Debra Lynn, som på det daværende tidspunkt var hans kjæreste. Siste versjon er Debian 10.0 «Buster», som ble lansert 6. juli 2019.
De fem første versjonene manglet langtidsstøtte; dette ble innført i versjon 6, og Debian har i dag omkring fem års kundestøtte. Et kjennetegn ved Debian er det store antallet datamaskinarkitekturer som er støttet; på det meste har operativsystemet blitt portert til 13 arkitekturer. Siste versjon har støtte for 10 arkitekturer.
Debian har gitt opphav til en familie av Linuxdistribusjoner eller derivater. Blant disse kan nevnes Ubuntu – som i seg selv har gitt opphav til en hel familie av distribusjoner, Kali Linux, Linux Mint med flere. Den 7. juli 2019 var Debian den sjette mest utbredte Linuxdistribusjonen ifølge nettstedet DistroWatch.


== Arkitekturer ==


=== Offisielle plattformer ===
De offisielle plattformene til Debian omfatter 10 datamaskinarkitekturer:

amd64 eller 64-biter x86-64 med støtte for 32-biter programvare; denne har vært støttet siden versjon 4.0 «Etch»
i386 eller 32-biter x86-32; denne har vært støttet siden begynnelsen, inkludert de første betautgavene såvel som versjon 1.1 «Buzz»
mips eller big-endian MIPS-arkitektur; denne har vært støttet siden versjon 3.0 «Woody»
mipsel eller little-endian MIPS arkitektur; denne har vært støttet siden versjon 3.0 «Woody»
powerpc eller PowerPC arkitekturen
ppc64el eller little-endian PowerPC64 arkitetur som støtter mikroprosessorene POWER7+ og POWER8
arm64 eller ARMv8-A arkitektur
armel eller little-endian ARM (ARMv4T) på ulike typer innebygde systemer (EABI)
armhf ARM flyttallsarkitektur (hard-float architecture eller ARMv7) med en egen flyttallsprosessor
s390x eller z/Architecture IBM ESA/390 (s390x)


=== Uoffisielle plattformer ===
hurd-i386; denne porteringen er basert på mikrokjernen GNU Hurd og kjørte på x86-32 arkitekturen. Første stabile versjon ble lansert 3. mai 2013 og debuterte som en uoffisiell arkitektur i versjon 4.0 «Wheezy».
kfreebsd-i386; denne portertingen var basert på 32-biter FreeBSD for x86-32, i stedet for Linuxkjernen. Den offisielle støtten ble introdusert i versjon 6.0 «Squeeze» og opphørte i versjon 8.0 «Jessie». Da ble det en uoffisiell utgave.
kfreebsd-amd64: denne portertingen var basert på 64-biter FreeBSD for x86-64, i stedet for Linuxkjernen. Den offisielle støtten ble introdusert i versjon 6.0 «Squeeze» og opphørte i versjon 8.0 «Jessie». Da ble det en uoffisiell utgave.
m68k: Dette var en portering til Motorola 68000 arkitekturen på Amiga, Atari ST, Macintosh forskjellige innbakte systemer med VMEbus. Den ble en offisiell arkitektur i versjon 2.0 «Hamm». Støtten opphørte i versjon 4.0 «Squeeze»; da ble det en uoffisiell arkitektur.
alpha: Dette er en portering til den tidligere 64-biter RISC-arkitekturen DEC Alpha; støtte for denne arkitekturen ble introdusert i versjon 2.1 «Slink». Den opphørte som offisiell arkitektur i 5.0 «Lenny».
hppa: Dette er en portering til Hewlett-Packards tidligere PA-RISC arkitektur; støtte for denne arkitekturen ble introdusert i versjon 2.1 «Slink». Den opphørte som offisiell arkitektur i 5.0 «Lenny».
mips64el: Dette er en portering til little-endian 64-biter MIPS-arkitektur
powerpcspe: PowerPCSPE arkitekturen, inkompatibel med PowerPC
ppc64 eller PowerPC64 arkitekturen med støtte for 64-biter PowerPC mikroprosessorer med VMX
ia-64 eller Intel Itanium; ble introdusert i versjon 3.0 «Woody» og oppførte som offisiell arkitektur i versjon 8 «Jessie»
sh4 eller Hitatchis arkitektur SuperH
sparc64 eller Sun SPARC arkitektur med 64-biter applikasjoner
x32 eller x32 ABI med støtte for 32-biter applikasjoner på x86-64


== Debian 2.2 «Potato» ==

Debian 2.2 (Potato) ble lansert 15. august 2000.
Den inneholdt 2,600 programvarepakker som ble vedlikeholdt av mer enn 450 utviklere. Nye pakker omfattet bl.a. display manager GDM, the directory service OpenLDAP, sikkerhetsprogrammet OpenSSH og meldingsoverføringsagenten Postfix.
Debian ble portert til arkitekturene PowerPC og ARM.


== Debian 3.0 «Woody» ==

Debian 3.0 (Woody) ble lansert 19. juli 2002.
Den inneholdt omkring 8,500 programvarepakker som ble vedlikeholdt av mer enn 900 utviklere.
Skrivebordsmiljøet KDE ble introdusert og Debian ble portert til følgende arkitekturer: Intel Itanium (ia-64), PA-RISC (hppa), mips og mipsel og IBM ESA/390 (s390).


== Debian 3.1 «Sarge» ==

Debian 3.1 (Sarge) ble lansert 6. juni 2005.
Den inneholdt omkring 15,400 programvarepakker. debian-installer og OpenOffice.org ble introdusert.


== Debian 4.0 «Etch» ==

Debian 4.0 (Etch) ble lansert 8. april 2007.
Den inneholdt mer enn 18 000 programvarepakker, utviklet av mer enn 1,030 utviklere.
Debian ble portert til x86-64 (amd64) og støtten for Motorola 68000-serien (m68k) opphørte.


== Debian 5.0 «Lenny» ==

Debian 5.0 (Lenny) ble lansert 14. februar 2009.
Den inneholdt mer enn 23 000 programvarepakker.
En ny støttet arkitektur var ARM EABI (armel)


== Debian 6.0 «Squeeze» ==

Debian 6.0 (Squeeze) ble lansert 6. februar 2011.
Den inneholdt mer enn 29 000 programvarepakker.
Internettleseren Chromium ble introdusert.
Debian ble introdusert til arkitekturene kfreebsd-i386 og kfreebsd-amd64.
Støtten for to datamaskinarkitekturer ble opphevet:
DEC Alpha
PA-RISC


== Debian 7 «Wheezy» ==

Debian 7 («Wheezy») ble lansert 4. mai 2013.
Den inneholdt mer enn 36 000 programvarepakker.
Støtte for Unified Extensible Firmware Interface ble tilføyd.
Debian ble portert til to nye arkitekturer:
ARMhf
IBM ESA/390 (s390)


== Debian 8 «Jessie» ==

Debian 8 («Jessie») ble lansert 15. april 2015.
Den inneholdt mer enn 43 000 programvarepakker. Systemd erstattet init som standard oppstartsprosess.
To nye arkitekturer ble støttet:

ARM64
PowerPC641eStøtten for følgende arkitekturer opphørte:
Intel Itanium
SPARC
31 biter varianten av IBM ESA/390 (s390); den nye 64-biter s390x er fortsatt støttet
Debian GNU/kFreeBSD (støtten for både 32-biter og 64-biter opphørt)


== Oppsummering ==


== Noter ==


== Referanser ==


== Litteratur ==
Bellemo, Michael (2000). Debian GNU/Linux For Dummies (For Dummies (Computers)). For Dummies; 1. august 2000. ISBN 07-645071-3-3. ISBN 978-0-76450-713-7. 
Camou, Mario; Couwenberghe, Aaron van; Goerzen, John (1999). Debian GNU/Linux 2.1 Unleashed. Sams; 28. desember 1999. ISBN 06-723170-0-1. ISBN 978-0-67231-700-2. CS1-vedlikehold: Flere navn: forfatterliste (link)
Cassidy, Shaun (2014). Linux Debian 8.0 - Jessie: Setting Up BIND DNS. Updated and improved for 2015. (Kindle Edition). Master Cassidy; 3. mai 2014. ASIN: B00K4KWQAI. 
Goerzen, John; Othman, Ossama (1999). Debian Gnu/Linux: Guide to Installation and Usage. New Riders Pub; August 1999. ISBN 07-357091-4-9. ISBN 978-0-73570-914-0. CS1-vedlikehold: Flere navn: forfatterliste (link)
Harris, David B.; Vyas, Jaldhar (2005). Debian GNU / Linux 3.1 Bible. Wiley; 12. august 2005. ISBN 07-645764-4-5. ISBN 978-0-76457-644-7. CS1-vedlikehold: Flere navn: forfatterliste (link)
Jurzik, Heike (2013). Debian GNU/Linux. Galileo Press GmbH, 5. opplag, 28. september 2013. ISBN 38-362266-1-8. ISBN 978-3-83622-661-5. 
Hertzog, Raphaël; Mas, Roland (2015). The Debian Administrator's Handbook, Debian Jessie from Discovery to Mastery. Freexian; 21. oktober 2015. ISBN 979-1-09141-404-3. CS1-vedlikehold: Flere navn: forfatterliste (link)
Hunger, Steve (2001). Debian GNU/Linux Bible. Wiley; 15. mai 2001. ISBN 07-645471-0-0. ISBN 978-0-76454-710-2. 
Krafft, Martin F. (2005). The Debian System: Concepts and Techniques. No Starch Press; 29. september 2005. ISBN 15-932706-9-0. ISBN 978-1-59327-069-8. 
McCarty, Bill (1999). Learning Debian GNU/Linux. O'Reilly Media; 11. oktober 1999. ISBN 15-659270-5-2. ISBN 978-1-56592-705-6. 
Pollei, Rich (2013). Debian 7: System Administration Best Practices. Packt Publishing; 25. oktober 2013. ISBN 17-832831-1-4. ISBN 978-1-78328-311-8. 
Parrella, Jose Miguel (2013). Instant Debian: Build a Web Server. Packt Publishing; 25. september 2013. ISBN 18-495188-4-X. ISBN 978-1-84951-884-0. 


== Eksterne lenker ==
www.debian.org – Offisiell hjemmeside
Debian hos DistroWatch
http://www.debianguiden.dk – Dansk guide.
http://www.debianforum.dk – Et forum om og for Debian.
https://web.archive.org/web/20170425210150/http://www.debianplanet.org/ – Nyheter med henhold til Debian.
https://www.debian.org/News/weekly/ – Ukentlig nyheter om Debian.
https://web.archive.org/web/20161222132134/http://www.debianhelp.org/ – En hjelpeside om og for Debian.
https://web.archive.org/web/20040929082356/http://planet.debian.net/ – Bloggene til flere av utviklerne av Debian.
Debian på openhub.net